पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। आप भी जयपुर मेट्रो के लिए कंसल्टेंट बन सकते हैं। इसके लिए कोई क्वालिफिकेशन की जरूरत नहीं। केवल आपका आइडिया चाहिए। जयपुर मेट्रो ने आमजन से पूछा है कि मेट्रो स्टेशन और टै्रक के इर्द-गिर्द जेएमआरसी की ओर से बनाए जाने वाला शॉपिंग सेंटर कैसा हो? उसका स्वरूप कैसा हो? उसमें सुविधाएं क्या-क्या होनी चाहिए?
जयपुर मेट्रो ने इसके लिए एक कंसल्टेंट फोरम बनाने का फैसला किया है। इस कंसल्टेंट फोरम के लिए कोई भी व्यक्ति आवेदन कर सकता है। यह वर्चुअल फोरम जयपुर मेट्रो की वेबसाइट www.jaipurmetrorail.inपर स्थापित किया गया है।
जयपुर मेट्रो के सीएमडी निहाल चंद गोयल ने बताया कि राज्य की पहली मेट्रो ट्रेन संचालन में वे आमजन को जोडऩा चाहते हैं। उनकी भावनाएं भी इससे जुड़ें, इसके लिए जेएमआरसी ने प्रत्येक व्यक्ति उनके सुझाव ईमेल के जरिए मांगे हैं। उन्होंने बताया कि कॉमर्शियल कॉम्पलैक्स स्पेस के लिए प्रक्रिया शुरू कर दी गई है। मेट्रो स्टेशन पर दुकानें या आउटलेट्स, आर्ट वर्क या विज्ञापन आदि के बारे में भी सुझाव मांगे गए हैं। गोयल ने बताया कि जिस व्यक्ति के सुझाव को लागू किया जाएगा, उसके नाम को पहचान दी जाएगी।
कैसी हो स्टाफ की यूनिफॉर्म
जेएमआरसी ने यह भी मांगा है कि आमजन ही ईमेल के जरिए बताएं कि मेट्रो में काम करने वाले पब्लिक डीलिंग और मेंटीनेंस स्टाफ की यूनिफॉर्म कैसी हो। वे कैसे दिखें। वे कैसे यात्रियों को आकर्षित करें। ऐसे सुझाव देकर वे जेएमआरसी के कंसल्टेंट फोरम से जुड़ सकेंगे। इसके लिए आमजन की राय, सुझाव और प्रतिक्रियाएं आमंत्रित किए गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn